CELEX: E2010G0003
Language: lv
Date: 2010-07-01 00:00:00
Title: EBTA valstu Pastāvīgās komitejas Lēmums Nr. 3/2010/SC ( 2010. gada 1. jūlijs ) par iekšējo izmaksu sadalīšanu

10.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 63/26
            
         EBTA VALSTU PASTĀVĪGĀS KOMITEJAS LĒMUMS
   Nr. 3/2010/SC
   (2010. gada 1. jūlijs)
   par iekšējo izmaksu sadalīšanu
   EBTA VALSTU PASTĀVĪGĀ KOMITEJA
   IR NOLĒMUSI ŠĀDI.
   1. pants
   Īslandes, Lihtenšteinas un Norvēģijas (turpmāk – EBTA valstis) iemaksas EEZ finanšu mehānismā 2009.–2014. gadam jāsadala piecās ikgadējās daļās un jānosaka, pamatojoties uz 2. pantu.
   2. pants
   1.   EBTA valstu iemaksas EEZ finanšu mehānismā 2009.–2014. gadam tiek aprēķinātas, pamatojoties uz to iekšzemes kopproduktu (IKP).
   2.   Katrai EBTA valsts iemaksai par konkrētu finanšu gadu t ir jābalstās uz pieejamajiem IKP datiem par t-2 gadu, un tai ir jāatbilst šīs valsts IKP daļai (t-2) EBTA valstu kopējā IKP (t-2).
   3.   Īslandes iemaksa par katru no piecām ikgadējām daļām nevar pārsniegt EUR 6,795 miljonus.
   Ja Īslandes iemaksa par konkrētu finanšu gadu t, kas aprēķināta, pamatojoties uz Īslandes IKP daļu (t-2) EBTA valstu kopējā IKP (t-2), pārsniedz EUR 6,795 miljonus, Lihtenšteinai un Norvēģijai ir jāsedz šī starpība proporcionāli šo valstu attiecīgajām IKP daļām (t-2).
   4.   Katra EBTA valsts katru gadu līdz 1. martam paziņo savus datus par IKP, pamatojoties uz kuriem ir jāaprēķina iemaksas par konkrēto gadu t. Šie dati attiecas uz t-2 gadu.
   5.   Iemaksas izsaka euro naudas vienībās.
   3. pants
   Kādas EBTA valsts pievienošanās ES neskar tās pienākumu veikt iemaksas EEZ finanšu mehānismā 2009.–2014. gadam atbilstoši šim lēmumam.
   4. pants
   Šis lēmums stājas spēkā dienā, kad stājas spēkā tiesību akts, ar kuru izveido EEZ finanšu mehānismu 2009.–2014. gadam, vai dienā, no kuras to piemēro provizoriski.
   5. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 1. jūlijā
      
         
            Pastāvīgās komitejas vārdā –
         
            priekšsēdētājs
         
         Stefán Haukur JÓHANNESSON
         
            ģenerālsekretārs
         
         Kåre BRYN
      
   
   
      PIELIKUMS
      Pastāvīgā komiteja nolemj, ka, pirms tiks noslēgtas iespējamās sarunas attiecībā uz finanšu iemaksām pēc 2014. gada, kas paredzētas, lai samazinātu ekonomiskās un sociālās atšķirības EEZ, notiks izmaksu sadalīšanas mehānisma pārskatīšana, paredzot, ka aprēķina veikšanai IKP aizstāj ar NKI.